ಇದು ಕಾರ್ಪೋರೇಟ್ ಮಂದಿಯ ಕನಸಿನ ಮೋಕ್ಷಾ!

ಮೋಕ್ಷ, ಸ್ಯಾಂಡಲ್‍ವುಡ್ ನಲ್ಲಿ ಟೈಟಲ್ ಮೂಲಕವೇ ಕ್ಯೂರಿಯಾಸಿಟಿ ಮೂಡಿಸ್ತಿರೋ ಸಿನಿಮಾ. ಕಾರ್ಪೊರೇಟ್ ಕಂಪೆನಿಗಳಲ್ಲಿ ಜಾಹೀರಾತುಗಳನ್ನು ರೂಪಿಸುತ್ತಾ ಆ ವಲಯದಲ್ಲಿ ಭಾರೀ ಜನಪ್ರಿಯತೆ ಹೊಂದಿರುವ ಕ್ರಿಯಾಶೀಲ ತಂಡವೊಂದು ಮೋಕ್ಷ ಚಿತ್ರದ ಮೂಲಕ ಗಾಂಧಿನಗರಕ್ಕೆ ಎಂಟ್ರಿ ಕೊಟ್ಟಿದೆ. ಸದ್ಯ ಈ ಚಿತ್ರದ ಟೀಸರ್ ರಿಲೀಸ್ ಆಗ್ತಿದ್ದು, ಸಿನಿಮಾ ಮೇಲಿನ ನಿರೀಕ್ಷೆಯನ್ನ ಡಬ್ಬಲ್ ಮಾಡಿದೆ.

ರವಿಶಂಕರ್ ವಾಯ್ಸ್ ನಲ್ಲಿ ಮೂಡಿ ಬಂದಿರೋ ಟೀಸರ್ ನಲ್ಲಿ ಸಿನಿಮಾದ ಸ್ವಲ್ಪವೂ ಇಂಟು ಬಿಟ್ಟು ಕೊಟ್ಟಿಲ್ಲ. ಭಾರೀ ಡೈಲಾಗ್ ನಿಂದಲ್ಲೇ ಶುರುವಾಗೋ ಟೀಸರ್ ನಲ್ಲಿ ಯಾರದ್ದು ಮುಖ ರಿವೀಲ್ ಮಾಡಿಲ್ಲ. ಇದು ಸಿನಿಪ್ರೇಕ್ಷಕರಿಗೆ ಸಿನಿಮಾದ ಮೇಲಿನ ಕಾತುರ ಹೆಚ್ಚಾಗುವಂತೆ ಮಾಡಿದೆ.

ಅಂದಹಾಗೇ ಇದೊಂದು ಸಸ್ಪೆನ್ಸ್ ಥ್ರಿಲ್ಲರ್ ಸಿನಿಮಾವಾಗಿದ್ದು, ಸಮರ್ಥ್ ನಾಯಕ್ ಈ ಚಿತ್ರದ ಮೂಲಕ ಡೈರೆಕ್ಟರ್ ಕ್ಯಾಪ್ ತೊಟ್ಟಿದ್ದಾರೆ. ಮೋಹನ್ ಧನರಾಜ್ ಹೀರೋ ಆಗಿ ಬಣ್ಣ ಹಚ್ಚಿದ್ರೆ, ಮೋಹನ್‍ಗೆ ಜೋಡಿಯಾಗಿ ಆರಾಧ್ಯ ಲಕ್ಷ್ಮಣ್ ನಾಯಕಿಯಾಗಿ ಕಾಣಿಸಿಕೊಂಡಿದ್ದಾರೆ. ಇನ್ನು, ಮೋಕ್ಷ ಚಿತ್ರಕ್ಕೆ ಗುರುಪ್ರಶಾಂತ್ ರೈ, ಜೋನ್ ಜೋಸೆಫ್ ಹಾಗೂ ಕಿರಣ್ ಹಂಪಾಪುರ್ ಛಾಯಾಗ್ರಹಣವಿದೆ.